Clemgia

La Clemgia () è in flum lateral da l'En da 19 kilometers lunghezza en Svizra.

 Curs 
La Clemgia nascha al Pass da Costainas tranter il Piz Tavrü ed il Piz Terzas – per la plipart sin territori da Scuol e per part sin quel da Val Müstair – e cunfina cun il Tirol dal Sid en l'Italia.

L'aual cula da las funtaunas via Tamangur en direcziun S-charl, in aclaun da Scuol. Curt suenter s'unescha la Clemgia cun l'Aua Sesvenna ed ils dutgs da la Val Tavrü e da la Val Mingèr e cula lura lung ils cunfins dal Parc Naziunal Svizzer vers nord fin tar il punct il pli bass dal Parc Naziunal sin 1'385 m s.m.

Silsuenter sa bitta la Clemgia cun ina differenza d'autezza da 200 m sin 2 kilometers tras la Chavorgia da la Clemgia en direcziun En, en il qual ella sbucca sper Scuol sin 1'179 m s.m.

 Collaiaziun 

Categoria:Flums da l'Europa
Categoria:Flums dal chantun Grischun
Categoria:Engiadina Bassa
Categoria:Scuol
Categoria:Val Müstair